Príloha č. 5 výzvy OP ĽZ DOP2017/3.2.1/01 

Predbežná informácia pre žiadateľov o nenávratný finančný príspevok / o príspevok v zmysle čl. 105a nariadenia Európskeho Parlamentu a Rady (EÚ, EURATOM) č. 1929/2015 z 28. októbra 2015, ktorým sa mení nariadenie (EÚ, EURATOM) č. 966/2012 o rozpočtových pravidlách, ktoré sa vzťahujú na všeobecný rozpočet Únie

Európska komisia používa interný informačný nástroj - Systém včasného odhaľovania rizika a vylúčených subjektov (The Early Detection and Exclusion System – EDES), aby posilnila ochranu finančných záujmov EÚ, s cieľom zaistiť pevné finančné riadenie. Od 1. januára 2016 EDES nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED).

EDES je databáza Európskej komisie obsahujúca dáta o všetkých subjektoch, ktoré predstavujú riziko v rámci čerpania prostriedkov z fondov EÚ alebo boli za podmienok uvedených v čl. 106 ods. 1 Nariadenia Európskeho Parlamentu a Rady (EÚ, EURATOM) 2015/1929, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (ďalej len „Finančné nariadenie“) vylúčené z možnosti uchádzať sa o finančné prostriedky EÚ. Eviduje aj subjekty, ktoré môžu byť vyňaté z účasti na akejkoľvek pomoci poskytovanej z rozpočtu EÚ ako aj z procesov verejného obstarávania, prostredníctvom ktorého sú prideľované finančné prostriedky EÚ v súlade s Nariadením o rozpočtových pravidlách, ktoré sa vzťahuje na všeobecný rozpočet Európskej únie.

Žiadatelia o nenávratný finančný prostriedok / o príspevok, sú týmto informovaní, že v prípade, ak sa ocitnú v niektorej so situácii uvedených v  čl. 106 ods. 1 Finančného nariadenia, tak ich údaje  môžu byť registrované  v EDES účtovníkom Európskej komisie, a môžu byť oznámené osobám a inštitúciám, ktoré sú uvedené vo vyššie  uvedenej legislatíve EÚ, v súvislosti s ďalším poskytnutím alebo realizáciou pomoci alebo podpory z fondov EÚ, poskytnutím príspevku z fondov EÚ a priamej pomoci z rozpočtu EÚ.

EDES je spravovaný účtovníkom Európskej komisie, u ktorého si právnické osoby a fyzické osoby môžu uplatniť svoje práva vyplývajúce z Nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov
(Ú. v. ES L 8, 12.1.2001). Zverejňujú sa len v súlade s článkom 106 ods. 16 a 17. Finančného riadenia.